《十二月十一日雷电有作》
宋代·刘敞

今兹方隆冬，阳春尚宜少。何忽雷早闻，因之电争曜。

砰轰非常雷，䃸磹通夕照。号令无乃乖，灾祥谅谁召。

吾闻玉女戏，独得天公笑。此理正应尔，君毋强讥诮。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。